Stredná odborná škola technická (Košice, Kukučínova 23)

Stredná odborná škola technická je stredná škola v Košiciach na Kukučínovej ulici 23. Vznikla v roku 1949 ako učňovské zariadenie pod názvom Stredisko pracujúceho dorastu pri n.p. Stavomontáže. Zriaďovateľom školy je Košický samosprávny kraj.

 História 
V počiatkoch školy existovali tri odborné učilištia. Prvým bolo Odborné učilište č. 1 pri národnom podniku Pozemné stavby na Jesennej ulici v Košiciach. Toto učilište bolo zriadené v roku 1956 z učilišťa štátnych pracovných záloh, ktoré fungovalo od roku 1955. Odborné učilište č. 2 existovalo od roku 1956 v mestskej časti Šaca. Odborné učilište č. 3 (1957) bolo zriadené zo strediska pracujúceho dorastu pri národnom podniku Stavomontáže Košice.

Dňa 18. októbra 1961 Pozemné stavby začali s výstavbou nového učilištného komplexu, do ktorého chceli zlúčiť všetky tri odborné učilištia samotných Pozemných stavieb.

V rokoch 1963 a 1964 došlo k spojeniu týchto troch učilíšť a vzniklo Odborné učilište pri Pozemných stavbách, n. p. Košice na Kukučínovej ulici.

1. januára 1991, došlo na základe rozhodnutia vlády Slovenskej republiky k odlúčeniu od Pozemných stavieb. Škola takýmto spôsobom nadobudla právnu subjektivitu a stala sa štátnou príspevkovou organizáciou. Spočiatku bolo jej zriaďovateľom Ministerstvo výstavby a stavebníctva Slovenskej republiky. Neskôr Ministerstvo hospodárstva SR, potom Ministerstvo výstavby a regionálneho rozvoja SR a od 1. júla 2001 Krajský úrad v Košiciach.

Košický samosprávny kraj sa stal zriaďovateľom na základe prijatej legislatívy od 1. júla 2002. Názov Stredná odborná škola technická, Kukučínova 23, Košice prišiel do platnosti 1. januára 2009.

 Odbory 
Škola ponúka nasledujúce študijné odbory:
 Odborná prax 
 3650 M staviteľstvo - profilácia: požiarna ochrana
 3336 M 04 drevárstvo a nábytkárstvo - manažment v drevárstve
 3964 M ochrana osôb a majetku pred požiarom

 Odborný výcvik 
 2447 K Mechanik hasičskej techniky
 2411 K Mechanik nastavovač - profilácia  stavebné stroje
 3658 K Mechanik stavebno-inštalačných zariadení
 3693 K technik energetických zariadení budov
 3341 K Operátor drevárskej a nábytkárskej výroby
 3656 K Operátor stavebnej výroby
 2697 K mechanik elektrotechnik
 3667 K Technik vodár vodohospodár Učebné 
 3355 H Stolár 
 3661 H Murár
 3663 H Tesár
 3668 H Montér suchých stavieb
 3675 H Maliar
 3677 H Strechár
 3152 H 02 Krajčír - dámske odevy
 2683 H 11 elektromechanik - silnoprúdová technika Dvojročné 
 3686 F stavebná výroba
 3178 F výroba konfekcie
 3383 F spracúvanie dreva

 Dvojročné nadstavbové 
 2414 L 01 Strojárstvo - výroba, montáž, oprava prístrojov, strojov a zariadení
 3347 L  Drevárska a nábytkárska výroba
 3659 L Stavebníctvo
 Riaditelia 
1950 – 1952 Ondrej Sokol
1952 – 1960 Július Novotný
1960 – 1961 Michal Sedrovič
1961 – 1963 Karol Levandovský
1964 – 1970 Dr. Ondrej Palotai
1970 – 1972 Štefan Mihaľov
1972 – 1977 Karol Šandala
1977 – 1989 Michal Gábor
1989 – 1998 Mgr. Alexander Juraševský
1998 – 2006 Ing. Michal Mitrík
2006 – 2008 Ing. Katarína Bílá
2008 – 2024 PhDr. Ján Pituch
2024 - súčasnosť PaedDr. Zuzana Lenártová 

 Referencie 

Externé odkazy

Oficiálna stránka strednej odbornej školy

Kategória:Stredné odborné školy na Slovensku
Kukučínova
Kategória:Organizácie v zriaďovateľskej pôsobnosti Košického samosprávneho kraja